封裝係oop當中嘅一個概念，負責將數據同埋操縱呢啲數據嘅子程序「包埋一齊」，等呢啲數據同子程序難以俾外界干擾同亂咁用。想像一個類別唔容許外界嘅碼直接使用一件物件內部嘅數據，淨係俾佢哋透過啲方法嚟使用啲數據，用返上面虛擬車嘅例子即係例如唔俾任何外界嘅碼直接更改fuel嘅數值，而淨係俾佢哋用refuel呢個方法嚟改變fuel嘅數值，噉呢個類別就算係做咗封裝。